CELEX: 62007CA0505
Language: da
Date: 2009-10-01 00:00:00
Title: Sag C-505/07: Domstolens dom (Anden Afdeling) af 1. oktober 2009 — sag anlagt af Compañía Española de Comercialización de Aceite SA (anmodning om præjudiciel afgørelse fra Tribunal Supremo — Spanien) (Præjudiciel forelæggelse — fælles markedsordning for fedtstoffer — forordning nr. 136/66/EØF — artikel 12a — oplagring af olivenolie uden fællesskabsfinansiering — de nationale myndigheders kompetence på konkurrenceområdet)

21.11.2009   
            
            
               DA
            
            
               Den Europæiske Unions Tidende
            
            
               C 282/5
            
         Domstolens dom (Anden Afdeling) af 1. oktober 2009 — sag anlagt af Compañía Española de Comercialización de Aceite SA (anmodning om præjudiciel afgørelse fra Tribunal Supremo — Spanien)
   (Sag C-505/07) (1)
   
   (Præjudiciel forelæggelse - fælles markedsordning for fedtstoffer - forordning nr. 136/66/EØF - artikel 12a - oplagring af olivenolie uden fællesskabsfinansiering - de nationale myndigheders kompetence på konkurrenceområdet)
   2009/C 282/07
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Compañía Española de Comercialización de Aceite SA
   
      Procesdelatagere: Asociación Española de la Industria y Comercio Exportador de Aceite de Oliva (Asoliva), Asociación Nacional de Industriales Envasadores y Refinadores de Aceites Comestibles (Anierac) og Administración del Estado
   
      Sagens genstand
   
   Anmodning om præjudiciel afgørelse — Tribunal Supremo — fortolkning af artikel 12a i Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (EFT L 172, s. 3025), som affattet ved forordning nr. 1638/98 (EFT L 210, s. 32), af Rådets Forordning (EF) nr. 952/97 af 20. maj 1997 om producentsammenslutninger og foreninger af sådanne (EFT L 142, s. 30) og af Rådets forordning nr. 26 om anvendelse af visse konkurrenceregler inden for produktion og handel med landbrugsvarer (EFT 1959-1962, s. 120) — begrebet »godkendt organisation« — begrebet »sammenslutning og foreninger af producentsammenslutninger« — oplagring
   
      Konklusion
   
   
               1)
            
            
               Et aktieselskab, hvis kapital overvejende indehaves af olivenolieproducenter, olivenoliemøller og producentkooperativer, og hvis resterende kapital indehaves af pengeinstitutter, kan være omfattet af begrebet organisation som omhandlet i artikel 12a i Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer, som ændret ved Rådets forordning (EF) nr. 1638/98 af 20. juli 1998, og kan derfor bemyndiges til at indgå private kontrakter om oplagring af olivenolie i henhold til denne artikel, med forbehold for at betingelserne i denne bestemmelse opfyldes.
            
         
               2)
            
            
               Den »statslige godkendelse«, som organisationerne i henhold til artikel 12a i forordning nr. 136/66 — som ændret ved forordning nr. 1638/98 — skal have, kan opnås i forbindelse med behandlingen af en til de nationale konkurrencemyndigheder indgivet ansøgning om individuel fritagelse (»godkendelse«), på betingelse af at disse myndigheder har effektive midler til at efterprøve, om den organisation, der har indgivet ansøgningen, er egnet til under overholdelse af de lovbestemte krav at foretage privat oplagring af olivenolie.
            
         
               3)
            
            
               Artikel 12a i forordning nr. 136/66 — som ændret ved forordning nr. 1638/98 — er ikke til hinder for den ordning for opkøb og oplagring af olivenolie, der er indgået og finansieret privat, og som ikke har været underlagt den godkendelsesprocedure, som denne bestemmelse henviser til.
            
         
               4)
            
            
               De nationale konkurrencemyndigheder kan — for så vidt som de undlader dels at træffe foranstaltninger, der kan fravige eller skade den fælles markedsordning for olivenolie, dels at træffe en afgørelse, der er i strid med Kommissionen for De Europæiske Fællesskabers beslutning, eller at skabe en risiko for en sådan modstrid — anvende nationale konkurrenceregler på en aftale, der kan påvirke olivenoliemarkedet på fællesskabsplan.
            
         
      (1)  EUT C 37 af 9.2.2008.